钦定古今图书集成/明伦汇编/闺媛典/第277卷 > 皇清十 > 郭惟一妻孙氏
## 钦定古今图书集成/明伦汇编/闺媛典/第277卷 > 皇清十 > 郭惟一妻孙氏

按《武昌府志》：“孙氏，江夏诸生郭惟一妻。事舅姑尽孝。天启辛酉，惟一以哭父死，氏年二十馀，方妊伯，氏欲以其子为弟后。氏曰：‘遗腹生女，立嗣未晚也。无何，伯遣其仆伪为妇人，潜入氏家，伺动静，将赂稳婆。当㝃时，杀氏及儿，为家人捕得，告以情。氏自是防闲益峻。逾月将产，独阖寝户生子。炳咬脐拭血，置炳于床，就’” 枕久之，姊氏叩门不启，闻儿啼声，急排户入，见血满地，氏卧床无声，强饮以汤，得甦。会同里有毛姓者，生女与炳同日伯氏因以“女易子” 为词构讼，至刺血辨，真伪惟一，几不祀。人咸叹立孤之难。初，氏有庶出幼叔金藩，生母欲不举，氏代抚之，后成立，为名士。炳亦成诸生。